මාතර කොට්ටාව දක්ෂිණ ලංකා අධිවේගී මාර්ගයේ ඊයේ (18) උදේ සිදුවූ මාරක රිය අනතුරකින් එක් අයෙක් මිය ගොස් තවත් 8 දෙනෙකු බරපතළ තුවාල ලබා සිටිති.තුවාල ලැබූ පිරිස පානදුර, බණ්ඩාරගම සහ නාගොඩ රෝහල්වලට ඇතුලත් කර ඇතැයි පොලිසිය කියයි.මාතර කොට්ටාව දක්ෂිණ ලංකා අධිවේගී මාර්ගයේ දොඩන්ගොඩ පිවිසුමේ සිට කොළඹ දෙසට කිලෝමීටර් දෙකකට පමණ නුදුරින් පිහිටි වැවලගොඩ ප්‍රදේශයේදී ලොරි රථයක් සහ වෑන් රථයක් එකිනෙක ගැටීමෙන් අනතුර සිදුවී තිබේ.ගාල්ල රිච්මන්ඩ් කන්ද පදිංචි මාපලගම හේවගේ නවරත්න සහ ඔහුගේ බිරිය වන අනෝජා ප්‍රියදර්ශනී, අකුරැස්ස තල්ගස්වල පදිංචි විමුක්ති මුණසිංහ ඇතුළු අට දෙනෙක් මෙහිදී තුවාල ලබා සිටිති.මෙහිදී මිය ගොස් ඇත්තේ හත්හැවිරිදි දියණියක් බවපැවසේ.